Държавен вестник, бр. 115, 2004 г., стр. 69

Б Р О Й  115
Д Ъ Р Ж А В Е Н   В Е С Т Н И К
С Т Р .  69
(2) Когато комплексната оценка е “много
добра”, председателят може да направи пред-
ложения за повишаване в научна длъжност на
атестирани нехабилитирани преподаватели.
(3) Когато комплексната оценка на атести-
рани преподаватели е “незадоволителна” при
две последователни атестации, председателят
прави предложения за освобождаването им от
длъжност от щатния академичен състав.
Чл. 59. Документите по атестирането се
прилагат в личните кадрови дела на препо-
давателите.
Раздел V
Обучавани
Чл. 60. (1) Обучаваните в академията са кур-
санти, докторанти и специализанти.
(2) Курсант е този, който се обучава за при-
добиване на образователно-квалификационни-
те степени “бакалавър” и “магистър”.
(3) Докторант е този, който притежава об-
разователна степен “магистър” и се подготвя за
придобиване на образователна и научна степен
“доктор”.
(4) Специализант е този, който придобива
или повишава професионалната си квалифика-
ция по специализиран учебен план, без да полу-
чава по-висока образователна степен или нова
специалност.
Чл. 61. (1) Условията и редът за приемане
на курсанти се определя ежегодно с наредба на
министъра на вътрешните работи.
(2) При облекчени условия се приемат след-
ните кандидат-курсанти, успешно участвали в
конкурсните изпити:
1. класирани с еднакъв бал извън бройката
на утвърдения прием;
2. кръгли сираци;
3. майки с 3 и повече деца;
4. близнаци, когато са кандидатствали ед-
новременно в едно и също професионално нап-
равление и единият от тях е приет.
(3) Военното обучение на курсантите набор-
ници се урежда с отделна учебна програма, ут-
върдена от министъра на вътрешните работи.
(4) Обучението на специализантите се про-
вежда въз основа на годишен план-график, из-
готвен от дирекция “Човешки ресурси” на МВР
по предложение на органите по чл. 200 от Зако-
на за МВР, съгласуван с ректора на академията
и утвърден от главния секретар на МВР.
Раздел VI
Права и задължения на обучаваните
Чл. 62. (1) Курсантите редовно обучение имат
право:
1. да получават квалифицирано ръководст-
во и помощ по време на своето обучение;
2. да участват в научноизследователската
работа на академията, като им се гарантират
авторските, изобретателските и сродните им
права;
3. да избират учебни дисциплини при усло-
вията, определени в учебния план;
4. да ползват ведомствено медицинско об-
служване;
5. да ползват ваканция 30 дни в рамките на
всяка учебна година съгласно утвърдения уче-
бен план;
6. да ползват безплатно вещево доволствие;
7. да ползват общежитие и цялата база на
академията за учебна, научноизследователска,
спортна и културна дейност;
8. да получават издръжка, чийто размер е
в зависимост от постигнатите резултати в обу-
чението;
9. да получават стипендии, учредени от фи-
зически и юридически лица, които се опреде-
лят с решение на академичния съвет;
10. да бъдат застраховани срещу злополука.
(2) Курсантите задочно обучение имат права-
та на редовните курсанти по ал. 1, т. 1, 2, 3, 4 и 7.
Чл. 63. На курсантите редовно обучение се
издават курсантски карти, удостоверяващи ста-
тута им на обучавани в академията.
Чл. 64. Курсантите редовно обучение могат
да влизат в граждански и трудови правоотно-
шения срещу възнаграждение в извънучебно
време само с разрешение на ректора.
Чл. 65. (1) Курсантите редовно и задочно
обучение са длъжни:
1. да усвояват системно теоретичните зна-
ния и практическите умения по избраната от
тях специалност в установените срокове;
2. да спазват установените ред и дисциплина;
3. да изпълняват разпоредбите на правил-
ника, нормативните актове, регламентиращи
дейността на МВР, както и заповедите и разпо-
режданията на своите началници;
4. да участват редовно във всички занятия и
мероприятия съгласно учебното разписание и
графика на учебния процес;
5. да полагат изпитите си в определените
срокове;
6. да не носят оръжие по време на изпити и
занятия;
7. да изпълняват задачи, свързани с дежур-
ствата и охраната на академията;
8. да носят униформа по време на учебни
занятия и дежурства;
9. да спазват изискванията на нормативни-
те актове, свързани със защитата на класифи-
цирана информация;
10. да не членуват в политически партии,
движения или коалиции с политически цели, да
не предприемат действия, с които нарушават
политическия неутралитет, както и да не участ-
ват в митинги, стачки и демонстрации с поли-
тическа или синдикална насоченост;
11. да не отказват изпълнение на своите за-
дължения по религиозни мотиви;
12. да заплащат такса за ползване на социал-
ни услуги в размер, определен от академичния
съвет;